Centurion (film)
<s>Centurion je bio britanski glavni borbeni tenk u periodu nakon Drugog svjetskog rata.</s><s>Nasljednik je srednjeg tenka Comet.</s><s>Razvoj je počeo 1943., maketa dovršena 1944., a predstavljen je i bio spreman za testiranje u lipnju 1945., mjesec dana nakon završetka rata u Europi.</s><s>U britanskoj vojsci ga je zamijenio Chieftain.</s>

<s>Centurion je bio jedan od prvih primjera glavnog borbenog tenka, odnosno univerzalnog tenka za sve namjene.</s><s>Proizvodio se u tri glavne inačice: Centurion I, Centurion II i Centurion III.</s><s>Centurion I je bio naoružan 76 mm (Ordnance Quick-Firing 17 pdr) topom uparen s modernijim SUP-om i jednom 7,92 mm Besa strojnicom.</s><s>Imao je 4 člana posade.</s><s>Bio je prvi britanski tenk koji je zahvaljujući ugrađenom žiroskopu mogao precizno gađati u pokretu, a zbog odluke da se granate (strjeljivo) ne skladišti iznad prstena kupole bio je sigurniji (rjeđe je dolazilo zbog eksplozije strjeljiva kada bi tenk bio pogođen).</s><s>Tijekom godina je stalno mijenjan, a jedna od najvećih izmjena je bila ugradnja 105 mm L7 užlijebljenog topa u Centurion III.</s><s>Između 1946. i 1962. je proizvedeno preko 4400 primjeraka, od čega 2800 primjeraka u inačici Centurion III i mnogo drugih vozila posebne namjene.</s>

<s>Borbena uporaba</s>

<s>Prvi puta je korišten u Korejskom ratu 1950. u postrojbama UN-a.</s><s>Sudjelovao je i u Indijsko-pakistanskom ratu 1965. godine.</s><s>Izrael ih je intenzivno koristio tijekom Šestodnevnog rata 1967., Jomkipurskog rata 1973. i tijekom invazije na Libanon 1978. i 1982. godine.</s><s>Izrael je neko vrijeme u svojim redovima imao više od 1000 Centuriona.</s><s>Tijekom Izraelsko-libanonskog rata 2006. korišteni su izmijenjeni i nadograđeni Centurioni kao oklopni transporteri ili borbena inženjerska vozila.</s><s>Jordan je koristio Centurione tijekom Jordanskog građanskog rata u rujnu 1970. te na Golanskoj visoravni 1973. godine.</s>

<s>Vidi još 
 T-54/55, sovjetski tenk iz tog vremena
 M46 Patton, američki tenk</s>

<s>Zajednički poslužitelj</s>

<s>Izvori</s>

<s>Glavni borbeni tenkovi
Oružane snage Ujedinjenog Kraljevstva</s>

